ચાંદખેડા પોલીસ સ્ટેશનમાં ૧૦થી ૧પ વર્ષ જૂની પાસપોર્ટ માટે કરાયેલી અરજીઓનાં પોટલાં બહાર મૂકી દેવામાં આવ્યાં છે. પોલીસ સ્ટેશન કમ્પાઉન્ડમાં આ અરજીઓનાં પોટલાં હવે કૂતરાંનાં આરામનું સ્થળ બની ગયું છે. પોલીસ દ્વારા આ પોટલાંનો નિકાલ કરવામાં આવતો નથી. વરસાદમાં પણ આ પોટલાં પલળી પણ જાય તેેવી સ્થિતિમાં છે, પરંતુ પોલીસ જાણે કૂતરાંના આરામ ફરમાવવાની જગ્યાને ડિસ્ટર્બ કરવા માગતી નથી તેમ જણાય છે.